# data[].attributes.headline
מצוות השבת מתוך עשרת הדברות

# data[].attributes.subject
מצוות השבת מתוך עשרת הדברות

# data[].attributes.body
זכור את יום השבת לקדשו: ששת ימים תעבד ועשית כל מלאכתך ויום השביעי שבת לה' אלהיך לא תעשה כל מלאכה אתה ובנך ובתך עבדך ואמתך ובהמתך וגרך אשר בשעריך: כי ששת ימים עשה ה' את השמים ואת הארץ את הים ואת כל אשר בם וינח ביום השביעי על כן ברך ה' את יום השבת ויקדשהו.

(ספר שמות כ', ז'-י')

# data[].attributes.headline
שבת וחול / זלדה

# data[].attributes.subject
שבת וחול / זלדה

# data[].attributes.body
לְהַדְלִיק נֵרוֹת בְכָל הָעוֹלָמוֹת –

זוֹהִי שַבָת.

לְהַדְלִיק נֵרוֹת שַבָּת

זוֹהִי קְפִיצַת-נֶפֶש הֲרַת נְצוּרוֹת

לְיָם נָהְדָר, שֶיֵש בָה מִסְתוֹרִין

שֶל אֵש הַשְקִיעָה.

בְהַדְלִיקִי הַנֵרוֹת יֵהָפֵךְ

חֶדְרִי לִנְהַר דִי-נוּר

בְאַשְדוֹת בָרֶקֶת שוֹקֵע לִבִי

בְבוֹאִי לַחֲנוּת יַרְגִיש מִיָד הַחֶנְוָנִי

שֶבָאתִי מִכוֹכָב אַחֵר, וּבְתִימָהוֹן

יִסְקוֹר מַרְאִי, לוֹ  זָר, פְלֵטַת הַתְהוֹם-

וּבְאִישוֹנָיו הַקָרִים כְמוֹ בִרְאִי שָחוֹר,

אֶרְאֶה צְעִיפִי הַמְקוּמָט, חִיוּכִי הַנָבוֹךְ

וּבַחֲנוּת עוֹמֶדֶת עוֹד אִשָה, גְבֶרֶת עֲגוּלָה

בוֹרֶרֶת לְאִיטָה פֵרוֹת זָהָב,

יְצוּר עוֹלָם רָחוֹק.

אָקִיץ מֵהֲזָיָה

בְחוּל שִנוּי בִצְלִיל הָאֲוִיר בְקֶצֶב

הַקוֹלוֹת כִי הגוּצָה גִילְתָה

שֶכַסְפָה אָבַד לָה… וַי לִי!

הַחֶנְוָנִי הָאָפֵל שוֹפֵך דוֹמֶן שֶל חֲשָד

עַל מַרְאִי הַמְרוּשָל, הֶעָזוּב. מִמַבָטוֹ

נוֹבֵל כְפֶרַח –עֲתִידִי, עֲבָרִי קָמֵל

חֲלוֹמוֹתַיי מֵתִים.

אוֹי לִי כִי לְבַדִי אֲנִי בַעֲביִ יַעַר,

בַחוֹשֶך, אַרְיֵה שוֹאֵג עוֹנֶה לְבִכְיִי,

וְעֵצִים אִלְמִים

מִסָבִיב שָתוּ עָלַי….

הַדֶלֶת פְתוּחָה, אַך לָצֵאת לֹא אוּכַל

מִמַלְכוֹדֶת הַחֲנוּת.

עַתָה אֶרְאֶה בִבְהִירוּת אַכְזָרִית

מַה מְעַט יוֹדֵע אָדָם עַל חֲבֵירוֹ-

אֲפִילוּ בְנֵי בֵיתְך, אֲפִילוּ יַקִירֶיךָ עֲלוּלִים

בְרֶגַע שֶל לִקוּי מְאוֹרוֹת לִרְאוֹת בְךָ כָל מוּם רָע.

אֲנִי טוֹבַעַת בָאוֹפֶל…

לְפֶתַע בְלֵב לִיבוֹ שֶל עִוָרוֹן

שָמַעְתִי קוֹל:

לֹא תָמוּת הָאֱמֶת עִם הַחֶנְוָנִי.

לּא תָמוּת הָאֱמֶת עִם הַגְבֶרֶת הַגוּצָה ,

לֹא תָמוּת הָאֱמֶת בְמוֹתֵך.

נִשְמָתִי הֵקִיצָה וּבְרַעַד

הִיא חָשָה שֶמֶלֶךְ הַכָבוֹד נִמְצָא עִמָה

בַחֲנוּת הָעֲכוּרָה

תָמִיד אָמַרְתִי

קוֹל אֲדֹנָי עַל מַיִם רַבִים

קוֹל אֲדֹנָי בְרֹן-כֹכְבֵי בֹקֶר,

קוֹל אֲדֹנָי בַסוּפָה.

וְהִנֵה

בְלֵב הַמְהוּמָה אֲסָפַניִ רִבוֹן הָרוּחוֹת ,

עַל גַלֵי הַשִנְאָה כְעַל אֶבֶן מְפוּלֶמֶת

יָצָאתִי לְפָנָיו בְמָחוֹל ,

קוֹלִי נָשָאתִי בְשִירָה

לָאֱמֶת שֶשֶמֶש וְיָרֵח וְכוֹכָבִים הֲדוֹם לָה.

כִמְעַט שֶנָשַקְתִי לַחֶנְוָנִי-

כִי מֵאֲחוֹרֵי גַבוֹ הַדוֹאֵג נִגְלָה

לִי נוֹפוֹ שֶל הַחוֹפֶש הַזוֹרֵחַ,

הַחוֹפֶש שֶל אַרְצוֹת הַשַבָת

הַדוֹלֵק בְשִירֵיהֶם שֶל בְנֵי הֵיכָלָא.

לֹא סָר חִינִי בְעֵינֵי הַפַרְפַר

אֲשֶר בְגַן עֵדֶן וּבְעֵינֵי הָרוּחוֹת

הַהוֹמוֹת עַל הַיָם

לֹא שַחוֹתִי מִפְנֵי הַמַבָט הָרוֹאֶה

בִלְחָיַי אֶת קִמְטֵי הַתְבוּסוֹת

וְאֵינוֹ רוֹאֶה אֶת נַפְשִי הַמְשוֹטֶטֶת

בִמְלוֹא הַיְקוּם וְאֵינוֹ יוֹדֵע

שֶנִשְמָתִי הִיא קֶרֶן שֶל שֶמֶש

לֹא תִתָפֵס בַכַף.

# data[].attributes.body
שבת בבוקר! יום יפה,
אמא שותה המון קפה,
אבא קורא המון עיתון (המון עיתון)
ולי יקנו המון בלון.

אפשר ללכת לירקון, לשוט שם בסירה,
או לטייל עד סוף הרחוב ולשוב בחזרה,
אפשר לקטוף פרחים, כאלה שלא אסור,
ואפשר ללכת עד הגן ולראות שהוא סגור.

מילים: תרצה אתר

לחן: יוני רכטר

# data[].attributes.attachment_link.title
השבת לכל אחד מישראל